สวัสดีค่ะ ฉันฉีดยาคุมแบบ3เดือน พึ่งฉีดได้เข็มเดียว เข็มที่2ลืมนัด มา10กว่าวัน นัด12 ฉันไปฉีดวันที่23 แล้วหลังฉีดเข็ม2ได้5วันมีเพศสัมพันธ์แบบไม่ได้ป้องกัน จะมีโอกาศท้องได้มากน้อยแค่ไหนคะ แต่ฉันให้นมบุตรประจำทุกวัน อยากทราบว่าเสี่ยงมากน้อยแค่ไหนคะ ขอบค่ะ
สวัสดีค่ะ การใช้ยาคุมแบบฉีดคุมกำเนิดทุก 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1% ซึ่งถือว่าน้อยมากโดยยาคุมกำเนิดชนิดฉีดทุก 3 เดือน สามารถฉีดล่าช้าได้ไม่เกิน 2 สัปดาห์ หากเกินกว่านี้ให้งดการมีเพศสัมพันธ์หรือให้คุมกำเนิดด้วยวิธีอื่นเสริม เช่น ใช้ถุงยางอนามัย ไปจนถึงเวลาฉีดและหลังจากฉีดอีก 7 วัน หากไม่ได้ปฏิบัติดังกล่าว อาจพิจารณาใช้ยาคุมกำเนิดฉุกเฉินในรายที่จำเป็นกรณีนี้ที่ฉีดช้าไปไม่ถึง 14 วัน จึงจะยังถือว่ายามีประสิทธิภาพได้ต่อเนื่อง และมีเพศสัมพันธ์ได้ทันทีหลังฉีดยา หลังจากนี้ยังไม่น่าจะต้องทำอะไรเพิ่มค่ะ